Murphy, tak nak ikut sekali?
Kenapa?
Kamu semua sedang berseronok?
Lupakan perkara itu. Ada kebaikan daripada kejadian ini.
Kita guna dia, kita juga menyebabkan dia mati.
Tak, kita tak bunuh dia.
Escobar yang bunuh dia.
Sekarang, kita kena cari penyangak itu.
Pandanglah dari sudut positif, okey?
Betul cakap Peña.
Ada hikmah di sebalik semua ini.
Salah seorang daripada pembunuh yang ditangkap lepas pembunuhan Lara Bonilla
mengaku Pablo yang mengarahkan pembunuhan itu.
Seorang ahli politik penting telah dibunuh
dan semua orang tahu itu angkara siapa.
Akhirnya, kerajaan Colombia terpaksa mengambil tindakan.
Pablo Escobar didakwa atas tuduhan membunuh Rodrigo Lara Bonilla.
DIKEHENDAKI GANJARAN $100,000
Colombia setuju melaksanakan perkara yang pengedar dadah takut.
Ekstradisi.
Sekarang, mana-mana warga Colombia yang seludup dadah ke Amerika,
boleh didakwa dan dipenjarakan di AS.
Walaupun mereka tak pernah menjejakkan kaki di Amerika.
PERJANJIAN EKSTRADISI
Ini membawa kepada segala perubahan.
Kalau kita pengedar dadah di Colombia,
hukuman penjara bermakna ada perempuan, tonton filem,
melepak dengan kawan-kawan...
Kalau anda pandai membodek, hukuman anda dapat dikurangkan.
Mengarut betul.
Tapi di Amerika, lain ceritanya.
Anda orang ketujuh terkaya di dunia?
Tiada siapa pun peduli.
Duduklah dalam bilik sel kecil, 23 jam sehari,
sama macam penjenayah lain.
Tempat macam neraka.
Sekarang, ada orang yang Pablo akan takut,
iaitu kami.
Ekstradisi tak bermakna apa-apa melainkan kita dapat tangkap dia.
Kalau kami bantu, dia akan ditangkap.
Baguslah. Orang putih datang menyelamat.
Dia cuma seorang, nak lawan dengan Amerika Syarikat.
Betul, tapi dia ada helikopter, pesawat, kenderaan, laluan untuk lari
dan ramai pemberi maklumat.
Kerajaan kami akan sediakan wang,
tenaga, senjata...
Awak cakap senanglah.
Tapi selama ini, Escobar sentiasa berada satu langkah di depan kita.
Tolonglah kami tangkap dia.
Saya takkan ditugaskan untuk kes ini. Jaramillo bencikan saya.
Itu biar saya yang uruskan.
Awak rasa esktradisi satu kemenangan.
Memang pun.
Escobar takkan pandang ringan hal ini.
Dia akan buat pertumpahan darah di Colombia.
Sekarang masa yang penting untuk kita bersatu.
Awak dah buat silap, sekarang nak cakap pasal perpaduan?
- Diamlah. - Apa masalah awak, Carlos?
Kenapa awak selalu bela dia?
Dia yang selamatkan adik awak, bukan?
Kita selamatkan dia bersama-sama.
Betul tak?
Kawan-kawan...
saya mencadangkan kita buat satu lagi organisasi
untuk menentang ketidakadilan ekstradisi.
Macam kata John Lennon,
- "Bersatulah, saudara dan saudari..." - Jangan nak melalutlah.
Okey, Jorge...
nama apa yang sesuai?
Mula-mula, "Maut Untuk Penculik",
kemudian, "Boleh Serah Balik".
Sekali lagi, mereka bersatu menentang musuh yang sama,
iaitu hukuman penjara di Amerika.
Tapi ini bukan macam pepatah "bersatu teguh, bercerai roboh".
Lebih kepada nak jaga kepentingan sendiri.
Seterusnya!
Gacha, seperti biasa,
buat keputusan untuk bunuh sesiapa yang cuba tangkap dia
sebagai langkah menentang ekstradisi.
Tembak!
Jadi dia ambil beberapa orang askar upahan Israel untuk berperang.
Seterusnya!
Lehder, macam biasa...
berkhayal dan sebar propaganda melalui radio.
Orang putih yang menggunakan dadah.
Jadi kenapa kita yang diekstradisi?
Tak pasti cara itu berkesan atau tak.
Lagipun, semua masalah kita...
SEDANG KE UDARA
...berpunca daripada orang putih imperialis itu!
Tak, duduk saja di situ.
Jangan bergerak.
Ochoa bersaudara pula,
mereka memilih firma PR yang mahal
dan telah ditipu,
sebab itulah kerja agensi PR.
"Lebih baik mati di Colombia daripada mati di Amerika."
Saya faham, Fabio. Saya faham.
Okey...
"Lebih baik mati di Colombia
daripada dipenjara di Amerika."
- Macam mana? - Saya sukakannya.
Bagus sekali.
Lepas awak bayar $50,000 lagi, kami akan siapkan logo awak.
Tak ada masalah.
BOLEH SERAH BALIK
Oh ya, inilah logo yang mereka dapat dengan berharga $50,000.
Dalam pilihan raya presiden seterusnya,
ekstradisi menjadi isu utama bagi calon-calon yang bertanding.
Siapa yang boleh dibeli, mereka beli.
Siapa yang boleh diugut, mereka ugut.
Tapi Luis Carlos Galán tak boleh dibeli atau diugut.
Jadi, oleh kerana dia tak dapat dibeli,
tak dapat ditakutkan,
Escobar pun guna alat tulis baru dan mahal dia...
untuk tulis surat kepada Galán.
GALÁN UNTUK PRESIDEN
"Sebagai penutup, saya mahu menyatakan tentangan sekeras-kerasnya
terhadap campur tangan Amerika Utara yang tidak sepatutnya
dalam cara yang melibatkan pencabulan secara terang-terangan
ke atas kedaulatan tanah air kita."
Berani betul dia.
Escobar ini tak tahu malu.
Amerika Syarikat berhasrat
untuk menyokong awak bertanding sebagai presiden, En. Galán.
Tapi kalau kita dakwa mereka
di Amerika sekalipun,
kami tak boleh bawa mereka ke sana tanpa persetujuan Colombia.
Kami nak tahu apa pandangan awak tentang ekstradisi.
Pengurus kempen saya, Dr. Gaviria,
tak mahu saya tersalah cakap.
Amerika mahu Pablo Escobar untuk membuktikan mereka menang,
sedangkan dengan jelas, mereka kalah.
Saya akan buat terbaik untuk Colombia.
Kalau awak sokong ekstradisi, awak akan jadi boneka mereka...
dan sampai situ saja riwayat awak.
Saya tak peduli tentang Amerika,
tapi saya tetap akan sokong ekstradisi.
Lagipun, kalau orang putih itu nak ambil pembunuh itu dari negara ini,
biarlah mereka ambil.
Oleh sebab dia tak dapat Galán,
Pablo menghubungi ramai hakim negara.
Dia fikir, undang-undang itu takkan beri kesan apa-apa
kalau tak ada hakim yang mahu melaksanakannya.
"Semasa menjatuhkan hukuman ke atas anak-anak kami
dan berkira-kira untuk menghantar dia memenuhi takdirnya di Amerika,
ingatlah bahawa kami, Boleh Serah Balik, menjatuhkan hukuman ke atas anda
dan hukumannya jauh lebih berat."
Semua hakim berasa takut dan terancam
sehinggakan prosedur mahkamah khas terpaksa ditubuhkan.
Buat kali pertama dalam sejarah Colombia,
orang baik
yang terpaksa menyembunyikan wajah dengan topeng.
Defendan, sila berdiri.
Kamu telah dibicarakan dan didakwa mengedar kokaina.
Kamu akan diserahkan kepada DEA serta-merta...
untuk diekstradisi ke Amerika Syarikat.
Walaupun dia memberi ancaman, ramai yang berani menentangnya.
Seperti yang dijangka,
apabila pen gagal,
Pablo sentiasa bersedia dengan pedang.
Dalam keganasan seperti ini,
kita fikir semua orang di Colombia
pasti mahu penangkapan Escobar dilakukan dengan segera, bukan?
Fikir sekali lagi.
Komunis.
Mereka ancaman sebenar keselamatan negara ini.
Maaf saya mencelah,
kokaina telah membunuh lebih ramai orang Amerika daripada askar Soviet.
Kita ada FARC,
M-19, EPL dan ELN,
semuanya disokong oleh Soviet dan Cuba.
Maaf Ejen Peña, tapi sumber tentera kami terarah kepada masalah Amerika
dan awak tak perlu ingatkan kami.
Komunis.
Ingat mereka lagi?
Dengan Reagan sebagai presiden, tentulah susah kita nak lupa.
Ini kata-kata beliau,
Mereka adalah fokus kejahatan dalam dunia moden.
Empayar jahat Soviet adalah obsesi Reagan, sejak dulu lagi.
Di Hollywood, dia menamakan beberapa pelakon sebagai penyokong komunis.
Di Washington pula, dia mewujudkan Doktrin Reagan,
bagi melawan komunis yang disokong oleh Soviet di seluruh dunia.
RUMAH PUTIH
Pengedar dadah tak penting.
Kalau nak tarik perhatian negara terkaya di dunia,
kita kenalah kejar komunis.
Puan, kalau CIA dan Kumpulan Tentera menyediakan aset,
kerajaan Colombia akan cari Escobar.
Kita bercakap untuk menumpaskan perdagangan kokaina
dan menyelamatkan beribu nyawa...
Puan.
CIA setuju dengan Kumpulan Tentera.
Pablo Escobar bukan lagi ahli kongres.
Dia cuma seorang pengedar dadah Colombia yang diburu
dan oleh sebab itu, dia bukan ancaman langsung terhadap
kepentingan strategik negara di Amerika Selatan.
CIA tidak mahu terlibat...
dalam masalah polis tempatan.
Biar kerajaan Colombia tangkap dia.
Noonan ingat beri $100,000, cukup untuk tangkap Escobar.
Ya, buat malu saja.
Itu jumlah dia guna untuk beli kasut, bukan?
CNP tak ada peluang tangkap Pablo dengan ganjaran sebanyak itu.
Habis, apa kita nak buat?
Guna apa yang kita ada untuk buat perkara tak dijangka.
Benar, $100,000 tak banyak.
Tapi kalau sampai ke tangan yang betul, ia memberi perubahan besar.
Ada ramai polis yang jujur di Colombia, manusia yang mulia.
Tapi ketua Unit Narkotik,
Jeneral Jaramillo, bukan antara mereka.
Walaupun begitu, dialah orang yang kami perlukan.
Terima kasih kerana sudi jumpa saya, jeneral.
Sama-sama.
Hei, saya dah tugaskan Jeneral Gomez dalam operasi memerangi Pablo.
Maafkan saya, Jeneral Jaramillo,
saya mencadangkan Horacio Carrillo.
Tapi Carrillo ikut kepala dia saja. Dia tak dengar arahan orang lain.
Saya tak mahu dia mengikut.
Saya nak dia jadi ketua.
Bukalah.
Ya, jeneral.
Baiklah.
Saya faham.
Kenapa, sayang?
Hal kerja.
Bila Horacio akan sampai untuk makan dengan kita?
Saya masak ayam yang dia suka, tapi dia nak keluar dengan kekasih.
Cakaplah kenapa.
Mereka nak saya tangkap Pablo Escobar.
Ochoa bersaudara tak puas hati.
Mereka kata, sejak awak jadi orang buruan,
bukan main mahal nak rasuah polis.
Mereka nak bincang semula harga laluan kita.
Masa saya membunuh sebab nak selamatkan adik mereka...
mereka tak merungut pula, betul tak?
Ya.
Tapi masalahnya, membunuh komunis
tak macam membunuh ahli politik.
Habis, macam mana?
Apa yang saya nak buat ialah menaikkan bayaran kepada polis.
Terutama bayaran orang atasan.
Kita dah banyak beri duit kepada mereka.
Apa itu?
Ada salji turun?
Burung Egret dari Himalaya.
Nak latih burung itu untuk duduk di sana ambil masa dua tahun.
Saya bayar satu juta dolar, tahu?
Bedebah.
Duduk atas pokok itu!
Awak rugi besar di situ, bukan?
Itulah masalah awak, Pablo.
Awak ingat semuanya boleh dikawal,
tapi sebenarnya, alam semesta tak boleh dikawal.
Okey, Gustavo.
Okey.
Bahasa Inggeris awak sangat bagus.
Terima kasih. Saya ambil kursus di Universiti Antioquia.
Dah berapa lama awak kerja di sini?
Baru beberapa minggu.
Suami awak akan tolong kita di sini juga?
Saya pernah nampak dia hantar awak.
Dia kerja apa?
Dia...
ketua tukang cuci di Kedutaan Amerika.
Saya dah buat silap.
Kenapa pula?
Carrillo dapat tugas itu.
Tak, Jaramillo hantar pesanan.
Dia kata, jumlah wang saya beri tak mencukupi.
Dia akan pastikan Carrillo gagal
dan bila Carrillo gagal, dia akan pecat Carrillo sebab lalai,
kita pula akan hilang satu-satunya polis yang boleh dipercayai.
- Hei! - Hei!
Maaf saya lambat, sayang.
Javier, ini kawan saya, Elisa.
- Javier kerja dengan Steve. - Selamat bertemu.
Selamat bertemu.
Awak pun tukang cuci di kedutaan, macam Steve?
Tak, sebenarnya saya CIA.
Itu sulit, jangan beritahu sesiapa.
Saya datang nak buru komunis dan halang pencerobohan fahaman Marxis ke atas Cuba.
Tukang cuci itu, awak bukan?
Taklah, itu untuk menyamar saja.
Terima kasih kerana jujur.
Bagi pengetahuan awak, saya gerila komunis.
Baguslah.
Kalau waktu itu kami tahu dia bercakap benar,
kami tetap tak kisah.
Kami kisah tentang Pablo Escobar.
Bukan senang nak tangkap dia.
Dia ada sumber dan maklumat yang lebih baik.
Ketika itu, dia memiliki lebih 800 buah rumah dan hartanah,
dikelilingi berdozen-dozen pembunuh upahan yang sanggup mati untuk dia.
Polis juga,
ramai polis dalam tangan dia juga.
Tapi bukan semua.
Menurut maklumat Jaramillo, Pablo akan berada di El Bizcocho esok.
Cara nak beri dia kejutan ialah serangan dari udara saja.
Jaramillo tak benarkan kami guna helikopter.
Kalau begitu, kita perlu tahu di mana dia menyorok hari ini.
Saya dapat tangkap seseorang.
Saya akan pastikan dia bercakap.
Jesus.
Ingat, awak yang nak terlibat dalam hal ini.
Beri kopi itu kepada saya.
Dia dah beri tiga nama ladang,
tapi Pablo takkan berada di situ.
Tapi awak tahu di mana dia menyorok, bukan?
Dengar sini, adik.
Saya tahu awak takut Pablo akan bunuh awak.
Tapi saya pun akan bunuh awak.
Perlahan-lahan.
Pablo akan bunuh saya lebih perlahan.
Kalau begitu, berdoalah agar kami jumpa dia
dengan pantas.
Kami tahu Escobar akan dapat amaran sebaik saja kami bergerak,
tapi sebahagian daripada diri saya fikir dengan keangkuhan Pablo,
dia akan tunggu dan lawan kami.
Mungkin juga kami cuma mahu beri pesanan kepada dia.
Bos!
Poison...
Bos!
Mereka menuju ke El Bizcocho, tapi mereka keluar dari lebuh raya.
- Mereka dalam perjalanan ke sini. - Berapa jauh mereka dari sini?
Dua jam, bos.
Kumpul budak-budak kita, suruh mereka bersedia.
- Kita pergi dari sini. - Okey.
Mari kita pergi.
Ke mana?
Polis dalam perjalanan ke sini.
- Tapi Pablo, dah lama saya masak. - Maaf sayang, kita kena pergi sekarang.
Barang-barang kita macam mana? Baju kita?
Nanti kita beli lain, okey?
Maafkan saya.
Bila masa saya ada merungut?
Asalkan awak ada bersama kami, Pablo,
saya bersedia untuk apa saja.
- Bawa semua kotak itu ke sini. - Ya.
- Cangrejo! - Ya?
Pergi ke bilik Pablo, tengok kalau ada apa-apa lagi di situ.
- Efrain! - Ya?
Saya akan bawa dua buah buku nota biru itu saja.
Periksa satu rumah, pastikan tak ada sehelai kertas pun tertinggal.
Baik!
Kenapa, Gustavo?
Awak menyusahkan kita, Pablo.
Bukan antara kita berdua saja.
Awak menyusahkan satu keluarga.
Tapi yalah,
awak tetap nak masuk Kongres juga.
Sebab awak nak jadi presiden negara tak guna ini,
kami semua yang susah, betul tak?
Tapi, peduli apa...
kita mati sekali saja, bukan?
Mari.
Saudaraku.
Mari, kamu akan duduk sebelah juruterbang.
Pasang ini.
Saya rasa, semasa Pablo memandang Hacienda Nápoles buat kali terakhir,
dia faham pesanan kami...
dan saya betul-betul harap dia naik darah.
Mungkin awak ada 800 buah rumah, tapi tak satu pun betul-betul rumah awak.
Kami akan pastikan awak sentiasa dalam buruan buat seumur hidup awak,
sehingga kami dapat tangkap awak atau bunuh awak.
Buat masa sekarang, tak ada tempat selamat untuk awak.
POLIS
Kami cuma dapat tangkap pembantu rumah dan tukang kebun
sementara kami geledah rumah dia dari atas sampai bawah.
Polis-polis yang papa kedana tercengang tengok kemewahan itu.
Hei, kalau kita membahayakan nyawa hanya untuk $22 seminggu,
kita pun akan melahap.
Ada pepatah lama dalam undang-undang,
"Penjahat perlukan tuah sepanjang masa.
Orang yang baik pula cuma perlukan tuah sekali saja."
Di sebalik abu kertas yang ditinggalkan,
saya mendapat tuah.
Alamat yang saya jumpa membawa kami ke sebuah bangunan buruk
di tengah bandar Medellín.
Kami serbu, cuba teka kami jumpa siapa?
Blackbeard.
Akauntan nombor satu Pablo dan penyimpan segala rahsia.
Semasa dalam tahanan, dia menerangkan empayar kokaina
yang memperoleh untung $60 juta sehari.
Pablo lebih kaya daripada General Motors.
Bukti-bukti yang banyak memenuhi bilik
di Istana Kehakiman,
di mana terletaknya mahkamah agung Colombia.
Satu-satunya tempat yang selamat untuk menyimpan bukti.
Bukti yang kami ada cukup untuk memenjarakan dia buat selamanya.
Bodoh.
- Kenapa? - Jaramillo buat hal.
Dia marah sebab kita beri dia $100,000 saja.
Dia tak benarkan kita buat salinan apa-apa pun.
Ada bukti yang kita boleh guna di sini.
Tapi tak boleh dibawa keluar.
Pengedar dadah bayar lelaki bernama Ellis McPickle
untuk edar kokaina.
Ellis McPickle?
Mungkin itu nama samaran.
Simpan.
- Apa? - Sumbatlah dalam seluar awak.
Apa awak cakap ini?
Awak nak tangkap Pablo atau tak?
Kenapa saya?
Sebab mereka akan syak saya.
- Mereka takkan syak awak. - Kalau mereka periksa saya?
Mereka takkan periksa orang putih, okey?
- Awak tetamu di negara ini. - Tetamu tak mencuri.
Buat sajalah.
Kadangkala, nak tangkap orang jahat, kita kena buat jahat.
- Kadangkala, orang jahat... - Encik.
tolong kita buat benda baik.
Ini akaun pengedar di Miami.
CEK JURUWANG
Cek juruwang dibayar kepada "Ellis McPickle".
Ya.
Saya pernah dengar nama itu disebut dalam transkrip intipan.
Ini tentu nama samaran.
Tak ada orang Colombia bernama Ellis McPickle.
Sebab dia bukan orang Colombia.
Dia juruterbang Amerika...
yang bawa bertan-tan kokaina
untuk kartel itu.
Orang putih?
Siapa nama dia?
Kami tak tahu.
Tapi yang kami tahu, Gustavo selalu sebut "McPickle".
Suarez, awak tak takut apa yang akan jadi kepada awak
kalau Pablo tahu,
awak tolong dua-dua pihak?
- Saya di pihak awak. - Yakah?
Kalau begitu, buktikanlah.
Apa lagi yang awak tahu tentang McPickle?
Kami ada gambar dia dalam fail kami.
Tapi baik awak periksa dengan CIA.
Dia mulakan kerjaya dengan mereka.
Apa...
Apa semua ini?
Saya nak beri awak kerja sekolah.
Bekas juruterbang CIA hantar kokaina untuk pengedar dadah.
Saya nak awak cari siapa dia.
Sebelum itu, saya tak kerja untuk awak, faham tak?
Jadi jangan ingat awak boleh...
Itu Barry Seal?
Apa cerita dia sekarang?
Barry Seal.
Barry Seal,
budak kampung dari selatan yang minat sukan bola sepak Amerika,
bidang kimia dan perempuan,
menjadikan dia ejen CIA yang sempurna.
Tapi gaya hidupnya yang mahal juga menjadikan dia konco pengedar dadah.
Senang saja nak cari Barry.
Kami cuma perlu intip rumah pelacuran kegemaran dia.
Kebetulan pula, sama dengan rumah pelacuran kegemaran Peña.
Kawan saya pernah beritahu tempat ini. Saya tak pernah datang.
Tak, saya seriuslah.
Tengok.
Oh Tuhanku.
Itu Freckles. Saya kenal dia.
Jumpa lagi.
Biar betul, awak Barry?
Ataupun McPickle?
Marilah, dah ada kereta
menunggu awak di sana.
Hai, Vanessa.
Nama itu seronok, bukan? "McPickle"?
Duduk, Barry.
Bagi orang yang akan dipenjara seumur hidup, awak agak relaks.
Kamu berdua tak ada bukti.
Kami ada rekod Escobar menyenaraikan penghantaran dari Medellín ke Louisiana
- sebanyak 500 tan? - Ya.
Yakah?
Tengoklah bukti itu diterima di mahkamah atau tak.
Masalahnya, kita tak boleh terbang dari Medellín terus ke Louisiana
tanpa berhenti isi minyak.
Ya, menurut rekod, awak singgah di Cuba dan Nicaragua.
Kenyataan tak menipu.
Bekas ejen CIA singgah di negara-negara komunis,
dengan atau tanpa kokaina,
itu boleh dianggap pengkhianatan terhadap Jabatan Kehakiman AS, bukan?
Tak guna,
kamu berdua pandai buat kerja.
Penyokong komunis.
Kami nak ikat awak dengan reben merah besar
dan hantar awak kepada Reagan.
Guna Cuba dan Nicaragua untuk isi minyak semasa hantar kokaina,
awak mengkhianat dan mengedar dadah.
Rasanya dapat dua hukuman mati sekali gus?
Betul.
Baik...
Saya tahu hari ini akan tiba.
Boleh buka gari saya tak? Saya nak tunjuk sesuatu.
Yakah? Apa dia?
Apa yang saya panggil, kad "keluar dari penjara percuma".
Mesti kamu berdua nak tengok.
Cepatlah, buka gari.
Barry simpan gambar Escobar menurunkan kokaina di sebuah landasan di Nicaragua.
Kenapa gambar itu penting?
Sebab waktu itu, Nicaragua diperintah oleh parti komunis, Sandinista,
mereka membenarkan Escobar guna negara itu sebagai laluan pendaratan
untuk penghantaran kokaina ke Amerika.
Kokaina dari Colombia masuk ke Amerika melalui negara komunis?
Saya bukan reka-reka cerita.
- Biar betul. - Ia terlalu hebat.
Kita kena serahkan kepada duta.
Tunggu. Jangan.
Hal ini tersebar, Barry Seal akan mati. Kita kena hati-hati.
Awak nak tolong penyangak yang dah hantar lebih 500 tan kokaina?
Kalau soal pemberi maklumat, saya ada kod etika.
Tapi kalau seksa suspek dengan kopi panas, tak ada pula?
- Hei, saya takkan mempersoalkan Carrillo. - Kenapa?
Rakan awak baru seorang terbunuh.
Ramai rakan dia dah terbunuh.
Saya memang kagum dengan komitmen Peña kepada pemberi maklumat,
tapi sejujurnya, Barry Seal bukan pemberi maklumat.
Dia cuma pengedar yang tertangkap dan mendedahkan tentang konco-konconya,
dia tak dapat simpan rahsia.
Kalau saya boleh guna hubungan antara pengedar dan komunis
untuk mendapatkan sumber yang kami perlu, peduli apa dengan dia?
Rakan subahat yang aneh.
Awak telah mendedahkan hubungan
antara pengedar dan komunis.
Washington akan kecoh.
Terima kasih, puan.
Maklumat ini sangat sulit
untuk keselamatan pemberi maklumat.
Sudah tentu.
Terima kasih.
Di Washington, "Sangat sulit" tak membawa apa-apa makna.
Terutama bila Kolonel Marin, Oliver North dapat gambar itu.
Saya tahu semua ibu bapa di Amerika yang bimbang tentang masalah dadah
akan marah apabila mendapati pegawai tertinggi kerajaan Nicaragua
terlibat dalam pengedaran dadah.
Gambar ini menunjukkan Federico Vaughan,
pembantu peribadi salah seorang komandan yang memerintah Nicaragua,
memenuhkan sebuah pesawat dengan bahan narkotik haram
untuk dibawa ke AS.
Tidak, ini bukan jenayah
yang akan dihalang oleh Sandinista.
Hidup sebagai pembelot memang bahaya
dan Escobar dapat kesan apa saja.
Barry Seal tolak perlindungan kerajaan...
dan mati di tempat letak kereta, di Baton Rouge.
Alamak.
Bedebah!
Saya dah suruh awak berhati-hati. Barry Seal mati sebab awak.
Kalau dia nak hidup lama, baik dia kerja di Kodak.
Awak bertanggungjawab atas kematian dia, celaka.
Saya tak bunuh dia, Escobar yang bunuh.
Sekarang, kita tangkap si bedebah itu.
Tengoklah dari sudut positif.
Mulai saat itu, menurut Reagan,
memerangi pengedar dadah, sama seperti memerangi komunis.
Kami dah dapat modal
dan semua sumber yang diperlukan.
Pangkalan Tentera Selatan AS di Panama hantar bekalan kepada kami.
Pesawat, helikopter, sebut saja.
Segala-galanya.
Sumber-sumber dan maklumat kami
membantu Colombia menyerbu makmal
di seluruh negara,
semua makmal dimusnahkan
dan lebih satu bilion dolar kokaina dirampas.
Operasi kami berjalan lancar dan pengedar-pengedar merasainya.
Harga kokaina di Miami
melambung tinggi.
Walaupun berjaya, kami masih belum dapat memberkas raja-raja Medellín...
sehinggalah kami pasang alat pengesan dalam penghantaran eter ke Colombia,
bahan penting dalam pemprosesan kokaina.
Dapat!
Tong yang kami jejak,
membawa kami ke Tranquilandia,
makmal memproses terbesar Medellín
dan kami menang besar.
Tembak-menembak telah mengorbankan ramai anggota kami.
Tapi akhirnya, ia membawa kepada kemenangan terbesar kami setakat ini,
raja dadah Medellín yang pertama,
Carlos Lehder.
Dalam beg saya, ada wang tunai $50,000.
Awak beri saya sejam, awak dapat sepuluh kali ganda.
Awak tak boleh lari, Carlitos.
Awak akan ke Disneyland.
Lehder diekstradisi ke Amerika serta-merta,
di mana mahkamah persekutuan
beri hukuman penjara seumur hidup...
dan tambahan 135 tahun.
Ekstradisi berhasil.
Carlos akan mati dalam penjara Amerika.
Tiada siapa yang meraikan kejayaan ini lebih daripada rakyat Colombia.
Bagi calon antinarkotik Luis Carlos Galán,
ia memberi momentum yang diperlukan untuk melonjakkannya ke kerusi presiden.
Ekstradisi menjadi isi ucapannya.
Tuan-tuan?
Terima kasih.
Bagi pengedar dadah pula,
ini adalah pengisytiharan perang.
Apa yang berlaku pada Carlos sangat dahsyat.
Tapi saya dah hantar usul ke Mahkamah Agung Colombia
untuk halang pengesahan ekstradisi.
Mereka akan periksa usul itu minggu ini di Istana Kehakiman.
Ada orang yang kita boleh beli tak?
Malangnya, tak ada.
Itu saja institusi di negara ini yang tak korup.
Berdoa sajalah keputusan itu akan menyebelahi kita.
Saudaraku,
walaupun lepas dia mati,
Carlos masih ada hukuman penjara 135 tahun lagi.
Dia dah tak ada harapan.
Ini semua mengarut.
Benda ini terjadi kepada dia
sebab dia bercakap tentang revolusi dalam radio.
Seterusnya giliran kita, bukan?
Ya.
Pablito?
Awak ada apa-apa idea tak?
Pada pendapat saya, penjara di Amerika lebih dahsyat daripada mati.
Kita takkan lupakan
apa yang berlaku kepada Carlos.
Carlos adalah orang kita.
Betul cakap Fabio.
Amerika nak main-main dengan kita.
Ingat, mereka mahukan sesuatu selain daripada kita.
Jadi...
kawan-kawan,
masa untuk beri apa yang mereka nak, bukan?
Saya ingat kita takkan bertemu lagi.
Apa yang awak mahu bukan mudah.
Risikonya tinggi.
Ia memerlukan senjata dan anggota.
Mesti ada yang akan terkorban.
Saya faham apa yang awak nak.
Berapa awak boleh beri saya?
Dua juta dolar.
Perkara ini sangat bahaya.
Menentang revolusi memerlukan pengorbanan.
Semua orang tahu perkara ini bahaya, bukan?
TEKSI PERKHIDMATAN AWAM
Tapi bagi kita...
itu suatu tugas untuk menentang habis-habisan.
Kita ada kewajipan terhadap sejarah.
Kita tak boleh lupa.
Saya kekasih dia.
Ini Pablo Escobar.
Cik.
- Okey. - Saya setuju.
Baiklah.
Kami beransur dulu.
Selamat malam.
Apa semua ini?
Kenapa awak jumpa dengan Escobar?
Kami buat perjanjian,
untuk wang.
Sebagai pertukaran untuk apa?
Kalau awak tak nak terlibat, saya tak boleh cakap apa-apa.
Ia satu kerjasama...
penting untuk perjuangan revolusi.
Saya berjuang untuk rakyat...
bukan untuk pengedar dadah.
Connie?
Elisa? Ada apa ini?
- Saya nak cakap dengan awak. - Tentang apa?
Awak kata suami awak bekerja di kedutaan.
Ya.
Saya nak awak beritahu dan beri amaran kepada dia.
Tentang apa?
Pablo Escobar merancang sesuatu dengan kumpulan komunis bernama M-19.
Saya tak tahu rancangan itu, tapi pasti berbahaya.
Nanti, Pablo Escobar? Macam mana awak tahu tentang Escobar?
Saya tahulah.
Awak mesti beritahu dia...
dan tolong sembunyikan saya.
Okey. Marilah.
Steve dah pergi kerja, tapi Javi tinggal di tingkat bawah.
Saya harap dia masih ada.
Saya ada di sini.
- Kenapa ini? - Nanti saya jelaskan.
Saya akan datang balik. Masuklah.
- Dia kata, Escobar... - Connie, perlahan.
- upah gerila bernama M-19. - Connie.
Mereka akan buat sesuatu bahaya.
- Connie, cakap perlahan-lahan. - Escobar guna ahli M-19.
- Apa awak cakap? - Pablo Escobar dan gerila M-19.
Escobar dan M-19?
Dia tak beritahu terperinci, dia kata ini perkara buruk.
Tak, itu tak masuk akal.
Dia minta saya sembunyikan dia, jadi saya bawa dia ke apartmen Javi.
Okey. Baik.
- Ejen Murphy! - Baik.
Puan, saya ada maklumat Escobar dan M-19.
Saya rasa...
- ...bangunan mahkamah agung. - Oh Tuhan.
Ya, betul. "Oh Tuhan."
Ditaja oleh Escobar, gerila M-19
menyerbu Istana Kehakiman
dan merampas mahkamah agung.
Mereka menawan lebih 100 tebusan dan buat macam-macam permintaan
tentang pembahagian kekayaan
dan menamatkan ketidakadilan dan kezaliman,
tapi itu semua merepek.
Pasukan tentera menyerang.
Berpuluh-puluh nyawa terkorban,
termasuk separuh daripada keadilan mahkamah agung Colombia.
Kebanyakan anggota M-19 terbunuh.
Ada yang melarikan diri,
tapi mereka dapat capai matlamat sebenar mereka...
iaitu membakar bilik yang mengandungi 600,000 halaman bukti jenayah Escobar.
Seluruh bukti kes terhadap dia menjadi abu.
Di Amerika,
Mafia boleh buat saksi hilang
supaya tak mereka tak boleh beri kenyataan di mahkamah.
Di Colombia,
Pablo Escobar telah buat seluruh mahkamah hilang.
Api yang dimulakan oleh gerila awal pagi tadi semakin marak
apabila meriam meletup di dalam mahkamah tersebut.
- Mana dia? - Masuklah.
Awak, bangun!
Siapa dia dan kenapa tentera mencari dia?
Simpan pistol awak.
Simpan.
Dia beritahu saya, siapa dia.
- Simpan pistol itu. - Boleh saya cakap?
Tak, tak boleh.
Murphy.
Bertenang.
Saya tak tahu kenapa awak terlibat dalam hal ini.
Isteri awak bawa dia jumpa saya.
Terima kasih sebab menyusahkan diri untuk isteri saya,
tapi kenapa kita buat macam-macam untuk wanita ini?
Sebab dia boleh membuktikan Pablo, dalang rampasan di mahkamah itu.
Kalau dia boleh kait Escobar dengan rampasan itu, bawa dia untuk soal siasat.
Dia anggota M-19.
Noonan perlu serahkan dia kepada tentera Colombia,
kemudian dia akan hilang.
Saya tak nak dia jadi macam Barry Seal.
Jadi kita nak simpan pelarian komunis?
Hei, dia cuma beri amaran kepada kita.
Dia tak diburu oleh sesiapa.
Dia tak terlibat dengan apa-apa.
Tanda X merah yang kamu nampak,
melambangkan anggota M-19
yang dibunuh oleh Pasukan Gerak Khas Colombia.
Individu yang masih hidup
adalah pelarian.
Perkara ini lebih rumit daripada yang kita lihat.
Ini tindakan klasik Escobar.
Dia buat perjanjian dengan M-19.
Nanti, awak kata Escobar yang buat Titanic tenggelam.
Bukti ekstradisi tentang dia musnah, semua itu hanya kebetulan?
Dia takkan berdendam kalau tak kena dengan tujuannya.
Mana awak tahu ini kerja dia?
Kami ada pemberi maklumat sulit.
Ejen Peña, boleh awak beritahu siapa pemberi maklumat itu?
Tak boleh.
Lagipun,
Pangkalan Tentera Selatan dah tarik balik tawaran aset-asetnya untuk DEA
lepas keganasan komunis ini berlaku.
Kita perlu cari ketua M-19,
Ivan Si Teruk Torres dan Elisa Alvarez.
Mereka cari kami di merata-rata tempat.
Bukan apa yang awak harapkan?
Awak harap ada perubahan?
Awak telah jalankan tugas dengan baik.
Awak tak tahu bagaimana wang ini boleh membantu matlamat kami.
Tak, saudara. Sebenarnya, awak yang bantu saya.
Awak, Ivan...
telah beri saya, pedang Simón Bolívar.
Pedang yang membebaskan negara ini.
Sekarang ia milik awak.
Dengan pedang ini, awak akan teruskan perjuangan...
untuk membebaskan negara ini.
Saya berjanji, saya akan terus berjuang.
Awak layak memiliki pedang ini.
Saya pula...
akan berada di Panama sampai keadaan reda.
Kami juga...
Ambil balik beg itu.
Pedang itu sekali.
Terjemahan sari kata oleh Nuramirah Liyana Roslan